Lav et referat af nedenstående tekst:

Tekst:
Der var blandt andet mulighed for at se nærmere på et af verdens bedste test- og træningscentre, hvor man kan simulere et skibs maskinrum på land. Her udvikles og testes nyt udstyr til skibe blandt andet til røgrensning og udstyr som sikrer, at skibe vil kunne operere på nye og bæredygtige brændstoffer. Det var Danske Maritime, der stod for arrangementet, og det er selvfølgelig ikke tilfældigt, at det netop er i Nordjylland, foreningen forsøgte at få de lokale politiske kandidater til at blive klogere på det maritime erhverv. Nordjylland er nemlig en maritim højborg inden for videnstunge maritime virksomheder., og på  tværs af regionen har den maritime branche stor betydning for beskæftigelse og vækst. Og den højteknologiske udvikling går i disse år stærkt, og danske virksomheder spiller en central rolle for den grønne omstilling af verdensflåden. I lighed med andre brancher er en af udfordringerne i dag at rekruttere relevant arbejdskraft til området. - Det er deres ansvar at sikre, at virksomhederne har nogle ordentlige betingelser, lød det fra Jenny Braat, administrerende direktør i Danske Maritime med henvisning til de nuværende og kommende politikere i Nordjylland. Jenny Braat henviser blandt andet til, at der er udfordringer i forhold til at rekruttere folk til branchen, og derfor – mener hun, det vil være oplagt at fokus på erhvervet allerede i folkeskolen. - Det er også at sikre, at der er et ordentligt miljø også for international arbejdskraft, fortalte Jenny Braat blandt andet de fremmødte politikere. Det Blå Danmark tegner sig for omkring en fjerdedel af al dansk eksport, og hver dag går mere end 60.000 medarbejdere på arbejde i maritime virksomheder i Danmark.

Referat:
Alfa Laval lagde mandag lokaler til, da en gruppe nordjyske kommunal- og regionspolitikere var på besøg for at blive klogere på vilkårene for det maritime erhverv.